Diari Oficial de la Generalitat Valenciana


Sumari del DOGV 4189, del 13-02-2002 (2002/1296)

ACORD de 8 de febrer de 2002, el Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Buñol.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4189

Data del DOGV
:   13-02-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/1296


Data del document
:   08-02-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Buñol
    * administració local
    * expropiació

ACORD de 8 de febrer de 2002, el Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Buñol. [2002/X1296]
  
El Govern Valencià, en la reunió del dia de gener de 2002, adoptà l'acord següent:
  
L'Ajuntament de Buñol, després de l'aprovació per la Comissió Territorial d'Urbanisme de la modificació núm. 7 de les normes subsidiàries del planejament i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'implantació de l'equipament dotacional de l'institut de secundària i viari.
  
Aquesta declaració d'urgent ocupació es justifica per les següents raons:
  
Les obres d'implantació de l'equipament dotacional de l'institut de secundària i viari han de realitzar-se amb celeritat, ja que urgeix de poder executar les obres necessàries d'urbanització i edificació que permeten complir els objectius socials i educacionals del mapa escolar amb la implantació de la LOGSE, així com complir la programació d'obres que la Conselleria de Cultura i Educació té prevista, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3,318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Buñol per a l'execució del Projecte d'implantació de l'equipament dotacional de l'institut de secundària i viari.
  
Relació de béns afectats
  
Finca núm. 1: És la parcel·la 661 del polígon 13.
  
- Descripció: rústica a Buñol, partida Horca, ocupa una superfície de 18,70.00 àrees.
  
- Dades registrals: no consta inscrita.
  
- Límits: nord: av. Rafael Ridaura; sud: Ajuntament; est: Ajuntament; oest: Miguel Arocas, Humanidad Bolumar i Ajuntament.
  
- Titular: senyor Tomás Serrano Perelló en ple domini amb caràcter privatiu. Adreça del titular: c/ Nueve de octubre, núm. 7, Buñol.
  
- Superfície real: segons amidament, 1.870 m2.
  
Finca núm. 2: És part de la parcel·la 662 del polígon 13.
  
- Descripció: rústica secà oliveres a Buñol, partida Horca, ocupa una superfície de 18,60.00 àrees.
  
- Dades registrals: inscripció en el tom 670; llibre 92; foli 119; finca 14197.
  
- Límits: nord: camí; sud: resta finca matriu; est: Emilio Galindo, avui, Tomás Serrano Perelló; oest: camí.
  
- Titular:
  
senyor Miguel Arocas Navarro, pel que fa a una meitat indivisa en ple domini amb caràcter privatiu. Adreça del titular: c/ Sol, 9, Buñol.
  
De l'altra meitat indivisa, la senyora Humanidad Bolumar Ortiz, quant a tres sisenes parts indivises en ple domini, quant a una sisena part indivisa en usdefruit vitalici amb caràcter privatiu. Adreça de la titular: c/ Antonio Machado, núm. 21.
  
senyora Palmira Arocas Bolumar, pel que fa a dues sisenes parts indivises en ple domini, pel que fa a una sisena part indivisa en nua propietat amb caràcter privatiu. Adreça de la titular: c/ Antonio Machado, núm. 21.
  
- Superfície real: segons amidament, 1.860 m2.
  
Finca núm. 3: es part de la parcel·la 662 del polígon 13.
  
- Descripció: rústica terra de secà oliveres al terme de Buñol, partida Horca, ocupa una superfície de 8,76.70 àrees.
  
- Dades registrals: inscripció en el tom 249; llibre 39; foli 103; finca 6337, inscripció 1a resta.
  
Límits: nord: segregació de la finca, avui Miguel Arocas i d'altres; sud: Segregació de la finca, avui, Ajuntament; est: Emilio Galindo, avui, Tomás Serrano Perelló; oest: camí
  
- Titular: senyor José Carrascosa Navarro pel que fa a la totalitat en ple domini amb caràcter privatiu. Adreça del titular: c/ Buenos Aires, núm. 2, Buñol.
  
- Superfície real: segons amidament, 877 m2.
  
Finca núm. 4: És part de la parcel·la 663 del polígon 13.
  
- Descripció: rústica secà garroferes i oliveres a Buñol, partida Horca, ocupa una superfície de 24,93.00 àrees.
  
- Dades registrals: inscripció en el tom 846; llibre 114; foli 7; finca 2.474, inscripció 4a.
  
- Límits: nord: Federico Vela (camí); sud: Adela Criado Criado; est: Mariana Máñez Pallas; oest: camí.
  
- Titular: Senyora Dolores Simón Criado, pel que fa a la totalitat en usdefruit vitalici amb caràcter privatiu. Adreça de la titular: c/ la Vall d'Andorra, núm. 5-3ª, Buñol.
  
Senyora Ana Isabel Jiménez Simón, pel que fa a una meitat indivisa en nua propietat amb caràcter privatiu. Adreça de la titular c/ la Vall de Laguar, núm. 2-1r-5a , 46981 València.
  
Senyora Dolores Giménez Simón, pel que fa a una meitat indivisa en nua propietat amb caràcter privatiu. Adreça de la titular: c/ la Vall de Laguar, núm. 2-1r-5a 46366 València.
  
La superfície real: segons amidament, 2.248 m2.
  
Finca núm. 5: És part de la parcel·la 663 del polígon 13.
  
- Descripció: rústica secà oliveres a Buñol, partida Almazán, ocupa una superfície de 24,93.00 àrees.
  
- Dades registrals: inscripció en el tom 89; llibre 12; foli 127; finca 2475.
  
- Límits: nord: Silvestre Sánchez; sud: hereus Eugenio Criado; est: Eulogio Ballester; oest: Francisco Máñez.
  
- Titular: Senyor Emilio Giménez Máñez pel que fa a la totalitat en ple domini amb caràcter privatiu. Adreça del titular: c/ la Pau, núm. 9, 46174-Chiva.
  
- Superfície real: segons amidament, 2.482 m2.
  
Finca núm. 6: És part de la finca que a continuació es descriu i que es correspon amb la parcel·la 670 del polígon 13.
  
- Descripció finca original: rústica secà oliveres al terme de Buñol, partida Cercadillo, ocupa una superfície de 49,86.00 àrees.
  
- Dades registrals: inscripció en el tom 918; llibre 124; foli 109; finca 1.505.
  
Límits: nord: Eulogio Ballester, avui, Ajuntament; sud: camí Ferrajón; est: Manuel Alemán, avui Ajuntament; oest: José Grancha García.
  
- Titular: senyora Felicidad Martínez Badía pel que fa a la totalitat en ple domini amb caràcter privatiu. Adreça de la titular: av. País Valenciano, núm. 2-7é-26ª, Buñol.
  
Aquesta finca està afectada parcialment per la implantació de l'institut i viari, segons es descriu.
  
- Descripció finca a ocupar: rústica, secà oliveres al terme de Buñol, partida Cercadillo, ocupa una superfície de 16,44.00 àrees.
  
- Límits: nord: Eulogio Ballester, avui, Ajuntament; sud: resta finca matriu; est: Manuel Alemán, avui Ajuntament; oest: José Grancha García.
  
- Titular: senyora Felicidad Martínez Badía pel que fa a la totalitat en ple domini amb caràcter privatiu.
  
La superfície real afectada és de 1.644 m2, i queden 3.342 m2 amb la descripció següent:
  
- Descripció finca restant: resta rústica de secà amb oliveres, al terme de Buñol, partida Cercadillo, ocupa una superfície de 33,42.00 àrees.
  
- Dades registrals: inscripció en el tom 918; llibre 124; foli 109; finca 1.505.
  
- Límits: nord: finca segregada; sud: camí Ferrajón; est: Manuel Alemán, avui Ajuntament; oest: José Grancha García.
  
Titular: senyora Felicidad Martínez Badía pel que fa a la totalitat en ple domini amb caràcter privatiu.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errades que s'hagen produït relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra aquest els recursos següents:
  
a) Recurs potestatiu de reposició davant el Govern Valencià, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercir qualsevol altra via que estimen oportuna.
  
València, 8 de febrer de 2002
  
El conseller secretari del Govern Valencià,
  
JOSÉ JOAQUÍN RIPOLL SERRANO